钦定古今图书集成/明伦汇编/官常典/第489卷 > 元胄
## 钦定古今图书集成/明伦汇编/官常典/第489卷 > 元胄

按《隋书》本传：“胄，河南洛阳人也。魏昭成帝之六代孙。
祖顺，魏濮阳王。父雄，武陵王。胄少英果，多武艺，美须
眉，有不可犯之色。周齐王宪见而壮之，引致左右，数
从征伐，官至大将军。高祖初被召入，将受顾托，先呼
胄，次命陶澄，并委以腹心，𢘆宿卧内。及为丞相，每典
军，在禁中，又引弟威俱入侍卫。周赵王招知高祖将”
迁周鼎，乃要高祖就第。赵王引高祖入寝室，左右不
得从，惟杨弘与胄兄弟坐于户侧。赵王谓其二子员、
贯曰：“汝当进瓜，我固刺杀之。”及酒酣，赵王欲生变，以
佩刀子刺瓜连啖高祖，将为不利。胄进曰：“相府有事，
不可久留。”赵王诃之曰：“我与丞相言，汝何为者？”叱之
使却。胄瞋目愤气，扣刀入卫。赵王问其姓名，胄以实
对。赵王曰：“汝非昔事齐王者乎？诚壮士也。”因赐之酒，
曰：“吾岂有不善之意邪？卿何猜警如是？”赵王伪吐，将
入后阁，胄恐其为变，扶令上坐，如此者再三。赵王称
《喉干》，命胄就厨取饮，胄不动。会滕王逌后至，高祖降
阶迎之，胄与高祖耳语曰：“事势大异，可速去。”高祖犹
不悟，谓曰：“彼无兵马，复何能为？”胄曰：“兵马悉他家物，
一先下手，大事便去，胄不辞死，死何益邪！”高祖复入
坐，胄闻屋后有被甲声，遽请曰：“相府事殷，公何得如
此！”因扶高祖下床，趣而去。赵王将追之，胄以身蔽户，

柱国，封武陵郡公，邑三千户，拜左卫将军，寻迁右卫
大将军。高祖从容曰：“保护朕躬，成此基业，元胄功也。”
后数载，出为豫州刺史，历亳、浙二州刺史。时突厥屡
为边患，朝廷以胄素有威名，拜灵州总管，北夷甚惮
焉。后复征为右卫大将军，亲顾益密。尝正月十五日，
上与近臣登高，时胄下直，上令驰召之。及胄见，上谓
曰：“公与外人登高，未若就朕胜也。”赐宴极欢。晋王广
每致礼焉。房陵王之废也，胄豫其谋。上正穷治东宫
事，左卫大将军元旻苦谏，杨素乃谮之。上大怒，执旻
于仗。胄时当下直，不去，因奏曰：“臣不下直者，为防元
旻耳。”复以此言激怒上。上遂诛旻，赐胄帛千疋。蜀王
秀之得罪，胄坐与交通，除名。炀帝即位，不得调。慈州
刺史。上官政坐事徙岭南，将军丘和亦以罪废。胄与
和有旧，因数从之游。胄尝酒酣，谓和曰：“上官政，壮士
也，今徙岭表，得无大事乎？”因自拊腹曰：“若是公者，不
徒然矣。”和明日奏之，胄竟坐死。于是征政为骁卫将
军，拜和代州刺史。